****

 REPUBLIKA HRVATSKA

OPĆINSKO DRŽAVNO ODVJETNIŠTVO U ČAKOVCU

 Čakovec, Ulica kralja Tomislava 12

Broj: A-67/2022

Čakovec, 20. lipnja 2022.

MJT/IPN

Na temelju članka 53. stavak 1. i članka 54. Zakona o državnom odvjetništvu (Narodne novine, broj 67/18 i 21/22) i članka 20. Zakona o zaštiti prijavitelja nepravilnosti (Narodne novine, broj 46/22) te članka 3. stavak 4. Pravilnika o postupku unutarnjeg prijavljivanja nepravilnosti i imenovanja povjerljive osobe u Općinskom državnom odvjetništvu u Čakovcu, broj A-67/2022 od 20. lipnja 2022., općinska državna odvjetnica, upućuje

POZIV

za imenovanje povjerljive osobe i zamjenika povjerljive osobe

za unutarnje prijavljivanje nepravilnosti

u Općinskom državnom odvjetništvu u Čakovcu

1. Pokreće se postupak imenovanja povjerljive osobe i zamjenika povjerljive osobe za unutarnje prijavljivanje nepravilnosti u Općinskom državnom odvjetništvu u Čakovcu.
2. Najmanje 20% zaposlenika Općinskog državnog odvjetništva u Čakovcu mogu staviti prijedlog za imenovanje povjerljive osobe i zamjenika povjerljive osobe. Uz prijedlog je potrebno dostaviti i pisani pristanak osoba koje su predložene za imenovanje.
3. Pozivaju se zaposlenici Općinskog državnog odvjetništva u Čakovcu da u roku od 15 dana od dana objave ovoga poziva, na adresu elektroničke pošte tajnistvo@odock.dorh.hr predlože povjerljivu osobu i njezinog zamjenika.
4. Općinska državna odvjetnica imenuje povjerljivu osobu i njezinog zamjenika na prijedlog najmanje 20% zaposlenika državnog odvjetništva. U slučaju više prijedloga zaposlenika državnog odvjetništva, prednost će imati prijedlog koji ima veću podršku zaposlenika, a u slučaju prijedloga koji imaju jednaku podršku zaposlenika, prednost će imati prijedlog koji je najranije zaprimljen, iznimno, općinska državna odvjetnica će imenovati povjerljivu osobu i njezinog zamjenika i bez prijedloga najmanje 20% zaposlenika državnog odvjetništva, ako prijedlog za njihovo imenovanje nije dan.
5. Odluku o imenovanju povjerljive osobe i njezinog zamjenika općinska državna odvjetnica će donijeti u roku 8 dana od proteka roka za dostavu prijedloga za imenovanje povjerljive osobe i njezinog zamjenika.
6. Povjerljiva osoba dužna je:
* zaprimiti prijavu nepravilnosti i osnovati spis
* ispitati prijavu nepravilnosti najkasnije u roku 60 dana od dana zaprimanja prijave
* bez odgode prijavu o nepravilnosti proslijediti tijelima ovlaštenim na postupanje prema sadržaju prijave, ako nepravilnost nije riješena s poslodavcem
* bez odgode pisanim putem obavijestiti prijavitelja nepravilnosti o ishodu ispitivanja prijave
* pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama i ishodu postupanja u roku od 30 dana od dana odlučivanja o prijavi
* čuvati identitet prijavitelja nepravilnosti i podatke zaprimljene u prijavi od neovlaštenog otkrivanja odnosno objave drugim osobama, osim ako to nije suprotno posebnom zakonu
* pružiti jasne i lako dostupne informacije o postupcima za podnošenje prijave nadležnom tijelu za vanjsko prijavljivanje i, prema potrebi, institucijama, tijelima, uredima ili agencijama Europske unije nadležnim za postupanje po sadržaju prijave nepravilnosti.
1. Ovaj poziv objavit će se na mrežnim stranicama Državnog odvjetništva Republike Hrvatske, podstranici Županijskog državnog odvjetništva u Varaždinu.

OPĆINSKA DRŽAVNA ODVJETNICA

Maja Jurinec Turk